b'\n_START_ARTICLE_\n22 (Sarah McTernan-sang)\n_START_SECTION_\nBakgrunn\n_START_PARAGRAPH_\nSangen er skrevet av den nederlandske l\xc3\xa5tskrivertrioen Janieck van de Polder, Marcia Sondeijker og Roel Rats. Sangen var en av 430 som ble sendt inn til den irske kringkasteren RT\xc3\x89 for utvelgelse til Eurovision Song Contest 2019. RT\xc3\x89 valgte \xc2\xab22\xc2\xbb til landets bidrag, og valgte videre sangeren Sarah McTernan til \xc3\xa5 fremf\xc3\xb8re den i konkurransen. McTernan ble nummer tre i sesong 4 av The Voice of Ireland i 2015, men har ikke hatt noen st\xc3\xb8rre sangkarriere i Irland etter det. _NEWLINE_I januar 2019 ble Irland trukket til \xc3\xa5 delta i semifinale 2 av Eurovision Song Contest. Semifinalen ble arrangert i Expo Tel Aviv i Israel torsdag 16. mai, og Irland hadde startnummer 2. Sangen endte imidlertid p\xc3\xa5 sisteplass i semifinalen, og kvalifiserte seg dermed ikke til finalen l\xc3\xb8rdag 18. mai.'